Mung bapakne Ahmadin kang uga katimbalan mênyang kraton lan milu sênêng-sênêng ngurmati anake lanang, tansah grundêlan mangkene: Bocah kaya mangkana sing durung bisa angon wêdhus kok wis bisa jêjuluk tumênggung athik bakal bisa dadi ratu pisan. Nèk tak pikir dawa, aku kang wis pintêr angon wêdhus mêsthine sathithik-thithike têrus jumênêng ratu bae, nanging kok iya ora bakal mêngkono.
